Ρόμπιν Ουίλιαμς

Ο Ρόμπιν Μακ Λόριν Ουίλιαμς (αγγλικά: Robin McLaurin Williams, 21 Ιουλίου 1951 - 11 Αυγούστου 2014) ήταν Αμερικανός ηθοποιός και σταντ απ κωμικός. Γεννήθηκε στο νοσοκομείο του Αγίου Λουκά στο Σικάγο του Ιλινόις στις 21 Ιουλίου 1951 και πέθανε στις 11 Αυγούστου 2014 στην περιοχή Τιμπουρόν της Καλιφόρνιας.

 Βιογραφία 
Η μητέρα του Λόρι Μακ Λόριν (1923 – 2001) ήταν πρώην μοντέλο και ο πατέρας του Ρομπερτ Φιτζγκεραλντ στέλεχος της εταιρίας Ford Motor. Μεγάλωσε στο Μπλούμφιλντ Χιλς του Μίσιγκαν και στα δεκαέξι του χρόνια μετακόμισε μαζί με την οικογένεια του στην Καλιφόρνια. Φοίτησε στο κολέγιο Κλερμόντ Μενς και στη συνέχεια παρακολούθησε θεατρικές σπουδές στο κολέγιο Μαρίν. Αργότερα φοίτησε με υποτροφία στη φημισμένη δραματική σχολή Τζούλιαρντ της Νέας Υόρκης.

 Καριέρα 
Έγινε γνωστός από το ρόλο του εξωγήινου Μορκ στην τηλεοπτική σειρά Μορκ & Μίντι (1978-1982), για τον οποίο κέρδισε Χρυσή Σφαίρα καλύτερου ηθοποιού στην κατηγορία κωμική σειρά ή μιούζικαλ. Πρωταγωνίστησε τόσο σε ταινίες με ευρεία αποδοχή από τους κριτικούς, όπως οι Ο κόσμος μέσα από τα μάτια μου (The world according to Garp), Καλημέρα Βιετνάμ (Good Morning Vietnam, 1987), Ο Κύκλος των χαμένων Ποιητών , (1989), Ξυπνήματα (1990) Ο βασιλιάς της μοναξιάς (The Fisher King, 1991) και Ο ξεχωριστός Γουίλ Χάντινγκ (1997) όσο και σε εισπρακτικές επιτυχίες όπως οι Ποπάι, ο ναύτης (1980), Κάπτεν Χουκ (1991), Αλαντίν (1992), Η κυρία Ντάουτφαϊερ (1993), Jumanji: Καλωσήρθατε στην Ζούγκλα (1995), Φτερά και πούπουλα (1996) Μια νύχτα στο μουσείο (2006) και Happy Feet (2006). 

Είχε βραβευτεί με Όσκαρ Β' ανδρικού ρόλου το 1997 για την ταινία Ο ξεχωριστός Γουίλ Χάντινγκ (Good Will Hunting) ενώ είχε προταθεί  τρεις φορές για βραβείο Όσκαρ Α' ανδρικού ρόλου. Είχε επίσης βραβευθεί με δύο βραβεία Έμμυ, έξι Χρυσές Σφαίρες, δύο βραβεία Σωματείου Ηθοποιών και τέσσερα βραβεία Γκράμι.

 Θάνατος 

Ο 63χρονος ηθοποιός βρέθηκε νεκρός στο σπίτι του. Η αιτία του θανάτου του ήταν, σύμφωνα με τον ιατροδικαστή, «αυτοκτονία από ασφυξία». Ο Ουίλιαμς πάλευε με την κατάθλιψη τα τελευταία χρόνια και πρόσφατα είχε ξεκινήσει ένα πρόγραμμα αποτοξίνωσης. Η γυναίκα του τον είδε ζωντανό στο σπίτι τους την Κυριακή το βράδυ. Το επόμενο πρωί τηλεφώνησε στην αστυνομία λέγοντας πως «ο σύζυγός της δεν ανέπνεε». Σύμφωνα με μαρτυρίες οικείου του προσώπου, τις τελευταίες ημέρες πριν βάλει τέλος στην ζωή του, αισθανόταν τόσο καταβεβλημένος που κοιμόταν έως και 18 ώρες την ημέρα.

Μετά τον θάνατό του, η ιστοπαθολογική εξέταση του εγκεφάλου κατέδειξε «διάχυτη νόσο με σωμάτια Lewy» (diffuse Lewy body disease), δηλαδή την παθολογοανατομική διάγνωση της άνοιας με σωμάτια Lewy (Lewy body dementia, LBD). Η σύζυγός του, Susan Schneider Williams, έχει εξηγήσει δημόσια ότι τα συμπτώματα που εμφάνιζε τους τελευταίους μήνες — έντονο άγχος, παραληρητικές ιδέες, διαταραχές ύπνου και κίνησης — ήταν εκδηλώσεις της LBD και όχι απλής κατάθλιψης· λίγους μήνες πριν είχε λάβει κλινική διάγνωση νόσου Πάρκινσον, που συχνά συγχέεται με την LBD. Ο θάνατός του είχε αποδοθεί από την Υπηρεσία Ιατροδικαστή της κομητείας Μαρίν σε αυτοκτονία δια απαγχονισμού.

 Φιλμογραφία 
+ΈτοςΠρωτότυπος τίτλοςΤίτλος στα ελληνικάΡόλος1977Can I Do It 'Till I Need Glasses?Μπορώ και χωρίς τα γυαλιά μουδικηγόρος / άντρας με πονόδοντο1980PopeyeΠοπάι, ο ναύτηςΠοπάι1982The World According to GarpΟ κόσμος μέσα από τα μάτια μουΓκαρπ1983The SurvivorsΕμείς, εσείς και οι άλλοιΝτόναλντ Κουινέλ1984Moscow on the HudsonΑπό την Μόσχα στο σούπερ μάρκετΒλάντιμιρ Ιβάνοφ1986The Best of TimesΟι καλύτερες στιγμέςΤζακ ΝτάντιClub ParadiseΤζακ ΜόνικερSeize the DayΤόμι Βίλχελμ1987Good Morning, VietnamΚαλημέρα ΒιετνάμΈιντριαν Κρονάουερ1988Portrait of a White MarriageΠορτρέτο ενός Λευκού Γάμουπωλητής κλιματιστικώνThe Adventures of Baron MunchausenΟι περιπέτειες του Βαρόνου ΜινχάουζενΒασιλιάς του Φεγγαριού1989Dead Poets SocietyΟ κύκλος των χαμένων ποιητώνΤζον Κίτινγκ1990Cadillac ManΤζόι ΟμπράιανAwakeningsΞυπνήματαδρ Μάλκολμ Σέγιερ1991Dead AgainΝεκροί ξανάδρ Κόζι ΚαρλάιλShakes the Clownδάσκαλος παντομίμαςThe Fisher KingΟ βασιλιάς της μοναξιάςΠάριHookΚάπτεν ΧουκΠίτερ Μπάνινγκ / Πίτερ Παν1992FernGully: The Last RainforestΟι ήρωες του τελευταίου δάσουςΜπάτι Κόντα (φωνή)AladdinΑλαντίντζίνι (φωνή)ToysΠαιχνίδιαΛέσλι Ζίβο1993Mrs. DoubtfireΗ κυρία ΝτάουτφαϊρΝτάνιελ Χίλαρντ / κυρία Ντάουτφαϊρ1994Being HumanΤο δίλημμαΈκτορ1995Nine Months9 μήνεςδρ ΚόσεβιτςTo Wong Foo Thanks for Everything, Julie NewmarΤο τρίο της χαράςΤζον Τζέικομπ Τζινγκλχάιμερ ΣμιτJumanjiJumanji: Καλωσήρθατε στη ζούγκλα1996The BirdcageΦτερά και πούπουλαΑρμάν ΓκόλντμανJackΤζακΤζακ ΠάουελAladdin and the King of ThievesΟ Αλαντίν και ο βασιλιάς των κλεφτώντζίνι (φωνή)The Secret AgentΜυστικός πράκτοραςκαθηγητήςHamletΆμλετΌσρικ1997Fathers' DayΔιαλέξτε μπαμπάΝτέιλ ΠάτλεϊDeconstructing HarryΔιαλύοντας τον ΧάριΜελFlubberΦλάμπερκαθηγητής Φίλιπ ΜπρέιναρντGood Will HuntingΟ ξεχωριστός Γουίλ ΧάντινγκΣον1998What Dreams May ComeΘα σε βρω στον παράδεισοΚρις ΝίλσενPatch AdamsΠατς Άνταμς1999Jakob the LiarΤζέικομπ, ο ψεύτηςΤζέικομπBicentennial ManΟ άνθρωπος των δύο αιώνωνΆντριου2001A.I. Artificial IntelligenceΑ.Ι.: Τεχνητή νοημοσύνηδρ Νόου (φωνή)2002One Hour PhotoΣκοτεινός θάλαμοςΣέιμορ ΠάριςDeath to SmoochyΟ ροζ ρινόκεροςΡάντολφInsomniaΑϋπνίαΓουόλτερ Φιντς2004The Final CutΤελική πράξηΆλαν ΧάκμανHouse of DΗ συμφιλίωσηΠάπαςNoelΤσάρλι Μπόιντ / ιερέας2005RobotsΦέντερ (φωνή)The Big WhiteΟ ασφαλιστής, το πτώμα και 2 δολοφόνοιΠολ Μπαρνέλ2006The Night ListenerΨίθυροι στο σκοτάδιΓκάμπριελ ΝουνRVΤρελές διακοπές σε τέσσερις τροχούςΜπομπ ΜανρόEveryone's HeroΝαπόλεον Κρος (φωνή)Man of the YearΟ άντρας της χρονιάςΤομ ΝτομπςHappy FeetΡαμόν / Λάβλεϊς2007Night at the MuseumΜια νύχτα στο μουσείοΘεόδωρος ΡούζβελτLicense to WedΆδεια γάμουαιδεσιμότατος ΦρανκAugust RushΗ μελωδία της καρδιάςΜάξουελ Γουόλας2009World's Greatest DadΟ καλύτερος μπαμπάς του κόσμουΛανςShrinkΕξομολογήσειςNight at the Museum: Battle of the SmithsonianΜια νύχτα στο μουσείο 2Θεόδωρος ΡούζβελτOld DogsΓερόλυκοιΝταν2011Happy Feet 2Ραμόν / Λάβλεϊς2013The Big WeddingΟ γάμος της χρονιάςπατήρ ΜόινιχανLee Daniels' the ButlerΟ μπάτλερΝτουάιτ ΑϊζενχάουερThe Face of LoveΤο πρόσωπο του έρωταΡότζερ Στίλμαν2014BoulevardΗ λεωφόρος των ονείρωνΝόλαν ΜακThe Angriest Man in BrooklynΟ γκρινιάρης της Νέας ΥόρκηςΧένρι ΌλτμανA Merry Friggin' ChristmasΤα πιο τρελά ΧριστούγενναΒέρτζιλ ΜίτσλερNight at the Museum: Secret of the TombΜια νύχτα στο μουσείο: Το μυστικό του φαραώΘεόδωρος Ρούζβελτ / Γκαρούντα (φωνή)2015Absolutely AnythingΕυχήσου και όλα γίνονταιΝτένις (φωνή)

 Παραπομπές 

Κατηγορία:Αυτόχειρες καλλιτέχνες
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατηγορία:Αμερικανοί κωμικοί
Κατηγορία:Βραβευμένοι με Όσκαρ Β' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Κωμωδία ή Μιούζικαλ)